  Наталья Тетерина Глаз ёросысь Шӧмпи (Пусошур) гуртысь лулчеберетъя юртэз «Культура малой родины» федерал ӵектосъя выльдӥзы. Тупатэм юртэз сӥё-дано усьтон 30-тӥ шуркынмонэ ортчиз, вераз ивортодэтъя «Удмуртия» агентстволы Урак муниципал кылдытэтлэн тӧроез Татьяна Бабинцева. Солэн кылъёсызъя, тупатъян ужъёслы 970 сюрс манет пала висъямын вал. Со вӧзы лулчеберетъя юртлэн ужаса поттэм ог 70 сюрс манетэз ватсаськиз. Та уксёен 1990-тӥ арысен ужась юртлэсь липетсэ но шуныт сётон сӧзнэтсэ воштӥзы, тылпулы пумит куронъёслы тупась линолеум вӧлдӥзы, борддоръёссэ буязы но сценалэсь «дӥсьсэ» выльдӥзы. Тужгес (валтӥсез – ред.) - али липетэз уг бызьы но туж шуныт луиз Татьяна Бабинцева, Урак муниципал кылдытэтлэн тӧроезКивалтӥсь верамъя, туннэ нуналлы лулчеберетъя юртын ог 4-5 клуб формированиос но фольклоръя коллектив ужало, пиналъёслы эктон кружокъёс радъясько. Муниципалитетысь ньыль клубъёс пӧлысь Шӧмпи лулчеберетъя юрт гинэ бадӟым сценаен но 200 учкисьёслы чаклам залэн. Ӵапак та юртын элькун ёзысь артистъёсты пумитало, шуэ Татьяна Бабинцева. Тодэ вайытом, шуркынмон кутсконын Удмуртиысь Алнаш но Эгра ёросъёсын лулчеберетъя выльдэм юртъёсты усьтӥзы. Тегъёс: Лулчеберет Удмуртия тупатъянужъёс Глазёрос  